จริงๆไม่ได้ตั้งใจมากินร้านนี้ แต่หาร้านที่จะไปกินไม่เจอ ตามๆป้ายไปเลยมาลองร้านนี้ อยู่ในสะพานปลาค่ะ

แนะนำมาชะอำอย่าพลาดร้านนี้นะคะ ไม่ค่อยเห็นใครแนะนำหรือรีวิวเท่าไหร่เลย 

เสียดายกลางวันไปกินครัวป้าฮี๊ด อิ่มมาก มื้อเย็นเลยสั่งมาไม่ค่อยเยอะ แต่เป็นมื้อที่อร่อยมากๆค่ะ

พนักงานบริการดีมากๆ ดีกว่ามาตรฐานร้านแถวนี้เลย คอยเติมน้ำให้ตลอด อาหารอร่อยมาก น้ำจิ้มซีฟู้ดแซ่บมาก เสียดายไม่ได้สั่งพวกอาหารรสเผ็ดๆมาเลยไม่รู้รสชาติจะแซ่บเหมือนน้ำจิ้มมั้ย

หมึกผัดไข่เค็ม หน้าตามาแปลกมาก ไม่เหมือนที่เคยกินที่อื่น มันจะไม่มีไข่เค็ม แต่พอกินเท่านั้นแหละ มันมีรสชาติไข่เค็มในปลาหมึกด้วย เข้าเนื้อมากๆ อร่อย ให้ผ่านเลย

กุ้งซอสมะขาม อร่อยมากๆ น้ำเหนียวๆของโปรด เครื่องเยอะ แต่กุ้งตัวไม่ใหญ่มาก แต่สมราคา

ปูนิ่มทอดกระเทียม เด็ดค่ะ จิ้มกับซอสพริกนี่ฟินเลย ทอดมากรอบๆ กระเทียมเยอะๆ เด็ด!

หอยแมลงภู่เผา ก็ทั่วๆไปไม่ได้เด่นอะไรมาก จิ้มน้ำจิ้มซีฟู้ดก็ฟินไปตามๆกัน

มาร้านนี้ครั้งแรกยังไม่เจออาหารที่ไม่อร่อยเลยค่ะ อร่อยสมราคามากๆ ทั้งหมดนี่แค่ 930 บาทเอง ปริมาณก็ให้เยอะ อาหารมาเร็ว แต่จะไปแพงที่ค่าน้ำ เป๊ปซี่ขวดละ 40 กว่าบาทแน่ะ โดยรวมกลับมาลองอีกแน่ อยากลองชิมพวกนึ่งมะนาว ต้มยำ อาหารรสจัดดูค่ะ ???? 

ป.ล. มีไอติม ete ขายด้วยนะ หลากหลายรส ไฮโซอ่ะ อาหารโดยรวมประทับใจกว่าป้าฮี๊ดเยอะ ที่นั่นให้บริการตัวเอง น้ำจิ้มซีฟู้ดไม่แซ่บ อาหารรสชาติอ่อนมากๆอีก 